མགོ་ལོག་ཁུལ་དར་ལག་རྫོང་གི་བྲག་མཆོག་སྐྱེ་ཁམས་ཕྱུགས་ལས་མཉམ་ལས་ཁང་གི་ཨ་མ་དགའ་བདེ་ཡིས་བལྟས་ན་མཉམ་ལས་ཁང་གིས་མོར་འཚོ་བ་སྐྱིད་པོ་ཞིག་བསྐྲུན་པར་སྙམ།སྔོན་ཆད་ངེད་ཚང་གིས་གནས་གཏན་འཁེལ་མེད་པའི་འབྲོག་པའི་འཚོ་བ་རོལ་བཞིན་ཡོད།ཁྱིམ་དུ་བརྟན་འཇགས་ཀྱི་ཡོང་སྒོ་མེད་ལ།འཚོ་བར་ཡང་དཀའ་ཁག་ཆེན་པོ་ཡོད།ད་ལྟ་མཉམ་ལས་ཁང་དུ་ཞུགས་རྗེས།ང་ནི་མཉམ་ལས་ཁང་གི་ཕྱུགས་རྫི་དང་འོ་མ་བཞོ་མཁན་ཡིན་ལ།ཟླ་རེར་ཟླ་ཕོགས་སྒོར་སྟོང་ཡན་ཡོད་པས།ཁྱིམ་ཚང་གི་འཚོ་བ་ཡང་སྐྱིད་པོར་གྱུར་ཡོདཟེར།སྐྱེ་ཁམས་ཕྱུགས་ལས་ལ་ཤུགས་ཆེན་པོས་སྐུལ་འདེད་བྱས་པ་དང་བསྟུན་ནས།མཚོ་སྔོན་ཞིང་ཆེན་རྩྭ་སའི་ལྟ་སྐུལ་དོ་དམ་སྡེ་ཁག་གིས་ལྟ་སྐུལ་ཚད་ལེན་བྱས་པའི་གྲངས་ཀ་ལས་མངོན་པ་ལྟར་ན།ཉེ་བའི་ལོ་ལྔའི་རིང་ལ།མགོ་ལོག་ཁུལ་གྱི་ཨ་བྲའི་གནོད་པ་བྱུང་ཚད་བརྒྱ་ཆའི་ཉེར་གཅིག་དང་གྲངས་ཆུང་དྲུག་དྲུག་གིས་ཇེ་ཉུང་དུ་སོང་བ་དང་།ཨ་བྲའི་གནོད་ཐེབས་རྒྱ་ཁྱོན་བརྒྱ་ཆའི་བཅུ་བཞི་དང་གྲངས་ཆུང་དགུ་དགུ་མར་བབས།ཉེ་བའི་ལོ་གསུམ་གྱི་ནང་མགོ་ལོག་ཁུལ་གྱི་སྔོ་ཁེབས་ཀྱི་ཚད་བརྒྱ་ཆའི་ང་བདུན་དང་གྲངས་ཆུང་བདུན་བདུན་ནས་བརྒྱ་ཆའི་དྲུག་ཅུ་དང་གྲངས་ཆུང་དྲུག་གཉིས་སུ་འཕར་བ་དང་།ས་ནག་ཐངལོའི་མུའུ་བྱེ་བ་གཉིས་དང་ས་ཡ་དྲུག་འབུམ་གཅིག་ཁྲི་ལྔ་སྟོང་བཞི་ནས་མུའུ་བྱེ་བ་གཉིས་ས་ཡ་བཞི་འབུམ་ལྔ་ཁྲི་དགུ་དང་སྟོང་བཞི་ལ་མར་ཆགས་ཡོད།